recursal/SuperWikiNEXT-32B huggingface dataset:
***ลักซอร์*** (อังกฤษ: Luxor) เป็นเกมจับคู่ที่ผลิตโดยมัมโบจัมโบเมื่อปี 2005

วิธีเล่น
--------

เกมนี้มีวิธีเล่นคล้ายกับพัซซ์ลูปและซูมา โดยให้ผู้เล่นยิงลูกบอลทำลายแถวของลูกบอลโดยต้องมีสามลูกขึ้นไปถึงจะทำลายได้ และถ้ามีการทำลายติดต่อกันจะทำให้ผู้เล่นได้คะแนนเพิ่มขึ้น

ในระหว่างที่เล่นนั้น ลูกบอลกำลังเคลื่อนไปข้างหน้าโดยสคารับ ถ้าลูกบอลถึงปีระมิดแล้วผู้เล่นจะสูญเสียชีวิตไปหนึ่งดวงและต้องเริ่มใหม่ และถ้าผู้เล่นสามารถทำลายมันก่อนที่จะถึงปีระมิดไดก็จะมีแถวลูกบอลใหม่มาแทนที่ และผู้เล่นจะชนะด่านได้โดยทำให้บาร์ความคืบหน้าเต็มแถว

ซีรีส์เกม
---------

* *ลักซอร์*
* *ลักซอร์ HD*
* *ลักซอร์ 2*
* *ลักซอร์ 2 HD*
* *ลักซอร์ 3*
* *ลักซอร์ อามุนไรซิง*
* *ลักซอร์ อามุนไรซิง HD*
* *ลักซอร์ เดอะวราธออฟเซต* (สำหรับ PSP)
* *ลักซอร์ ฟาโรห์ชาเลนจ์* (สำหรับ Wii, NDS และPSP)
* *ลักซอร์ เควสฟอร์ดิอาฟเตอร์ไลฟ*
* *ลักซอร์ ฟิฟท์แพสเสช*
* *ลักซอร์ มาจอง*
* ลักซอร์ แอดเวนเจอร์ (หรือลักซอร์เกรทแอดเวนเจอร์ดีลักซ์)
* *ลักซอร์ อีโวลด์*

ลักซอร์ HD
----------

ลักซอร์ HD เป็นรุ่นทำใหม่ของลักซอร์ โดยมีความคมชัดสูงและคุณภาพเหมือนกับลักซอร์ 2

การร้องเรียน
------------

หลังโคดมิเนียนเผยแพร่เกมสโตนลูป!ออฟจูราซซิกาบนไอโฟน มุมโบจัมโบได้ส่งข้อความไปทางแอปสโตร์ให้ลบเกมนี้จากร้านค้าเพื่อไม่ให้ลูกค้าสับสน

อ้างอิง
-------

1. ↑  "Where is StoneLoops or how to get rid of your competition in the Apple Appstore". Codeminion. 23 October 2009. สืบค้นเมื่อ 29 March 2013.

แหล่งข้อมูลอื่น
---------------

* Luxor Game Facebook Page
* MumboJumbo Games Facebook Page
* MumboJumbo Twitter Page
**ลอร์ดนิโคลัส วินด์เซอร์** (อังกฤษ: Lord Nicholas Windsor) เกิดเมื่อวันที่ 25 กรกฎาคม พ.ศ. 2513 ณ ลอนดอน เป็นพระโอรสพระองค์ที่ 3 และพระองค์ที่ 2 ในเจ้าชายเอ็ดเวิร์ด ดยุกแห่งเคนต์ และแคทเธอรีน ดัชเชสแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ เป็นพระราชปนัดดาในสมเด็จพระเจ้าจอร์จที่ 5 แห่งสหราชอาณาจักร เขาเป็นสมาชิกพระราชวงศ์วินด์เซอร์ที่ไม่มีสิทธิ์ในการสืบราชบัลลังก์ เนื่องจากแคทริน ดัชเชสแห่งเคนต์ พระมารดานั้น เปลี่ยนไปนับถือนิกายโรมันคาทอลิก อันเป็นผลทำให้ทายาทดูทุกคนไม่มีสิทธิในการสืบราชบัลลังก์อังกฤษ แต่ยังคงความเป็นเชื่อพระวงศ์โดยสายเลือด สามารถออกงานในฐานะพระราชวงศ์ และได้รับเงินประจำเดือนจากสภาวังตามปกติ ลอร์ดนิโคลัส มีพระบิดาและพระมารดาทูลหัวคือ เจ้าชายชาลส์ เจ้าชายแห่งเวลส์ โดนัลด์ ค็อกแกน อาร์ชบิชอปแห่งแคนเทอร์เบอรี

สมรส
----

ลอร์ดนิโคลัส วินด์เซอร์ ได้พบกับ ว่าที่ชายาในอนาคตคือ เจ้าหญิงเพาลา โดอิมี เด ลูพิส เด ฟรันโคพัน ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานปาร์ตี้ของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคม ปีเดียวกัน ทำให้เปาลามีชื่อใหม่เป็น **เลดีนิโคลัส วินด์เซอร์** ทั้งคู่มีบุตรด้วยกันคือ

1. อัลเบิร์ต วินด์เซอร์
2. ลีโอโพลด์ วินด์เซอร์
3. หลุยส์ วินด์เซอร์

ลอร์ดนิโคลัสทำงานเกี่ยวกับการเสริมสร้างสิทธิของสตรีและช่วยเหลือผู้พิการทางสายตาของสหราชอาณาจักรร่วมกับพระมารดา

อ้างอิง
-------
**คัมภีร์เปลี่ยนเส้นเอ็น** (จีน: 易筋經; พินอิน: *Yì Jīn Jīng*) วิชานี้พบได้ในนิยายกำลังภายในหลายเรื่องโดยเฉพาะนิยายกำลังภายในยุคเก่า รวมทั้งนิยายกำลังภายในของกิมย้งด้วยเช่นเดียวกัน ที่ปรากฏเห็นเด่นชัดที่สุด คือ นิยายเรื่อง มังกรหยก, มังกรหยก ภาค 2, ดาบมังกรหยก, แปดเทพอสูรมังกรฟ้า,สำนักพยัคฆ์มังกร และ กระบี่เย้ยยุทธจักร

ความเป็นจริง
------------

จากหลักฐานที่ผ่านมาของนักโบราณคดีและนักประวัติศาสตร์ทำให้เชื่อว่า คัมภีร์เปลี่ยนเส้นเอ็นเป็นวิชาที่ได้ดัดแปลงมาจากโยคะสูตรของอินเดียโดยปรมาจารย์ตั๊กม้อ สาเหตุที่ทำให้ปรมาจารย์ตั๊กม้อต้องคิดวิชานี้ขึ้นมา เนื่องจากนิกายชยานนั้นเน้นการปฏิบัติสมาธิสูงมากเพื่อให้ไปถึงจุดที่เรียกว่า *โพธิจิต* ดังนั้นเพื่อให้การปฏิบัติธรรมมีประสิทธิภาพมากขึ้น ปรมาจารย์ตั๊กม้อจึงได้บัญญัติวิชาออกกำลังกายเพื่อสุขภาพชนิดนี้ขึ้น

ความเข้าใจผิด
-------------

นับตั้งแต่ที่มีหนังสือการ์ตูนเรื่อง *แปดเทพอสูรมังกรฟ้า* ของ *หวงยี่หลาง* เป็นต้นมา ทำให้นักอ่านการ์ตูนกำลังภายในหลายคนเชื่อว่า **คัมภีร์เปลี่ยนเส้นเอ็นนั้น ต้องมีขั้น 7 ขั้นด้วยกัน** เหมือนวิชาอย่างคาราเต้หรือยูโด ซึ่งเป็นความเข้าใจผิดอย่างร้ายแรง เนื่องจากการฝึกคัมภีร์เปลี่ยนเส้นเอ็นนั้นไม่ได้มีขั้น เหมือนดั่งเช่นที่ปรากฏในหนังสือการ์ตูนเรื่องดังกล่าวแม้แต่น้อย

การปรากฏในนิยายของกิมย้ง
------------------------

คัมภีร์เปลี่ยนเส้นเอ็นปรากฏตัวขึ้นอย่างเด่นชัดครั้งแรกในนิยายเรื่อง *แปดเทพอสูรมังกรฟ้า* ถูกใช้โดยตัวละครปริศนาที่ไม่มีชื่อเรียกหา แต่นักอ่านได้เรียกกันทั่วไปว่า หลวงจีนหอไตร, หลวงจีนกวาดลานวัด, หลวงจีนนิรนาม บ้างล่ะ ซึ่งก็สามารถเข้าใจกันได้เป็นอย่างดีไม่ว่าจะใช้คำเรียกแบบไหนไหน และสาเหตุที่ทำให้วิชานี้เป็นหนึ่งในสุดยอดวิชาของกิมย้งนั้น เนื่องมาจากสาเหตุการใช้วิชานี้โจมตียอดฝีมืออย่าง เซียวเอี้ยวซัว และ ม่อย้งผัก ภายในกระบวนท่าเดียว

| * ด
* ค
* ก
จักรวาลของ กิมย้ง |
| --- |
| นิยายขนาดยาว | แปดเทพอสูรมังกรฟ้า • มังกรหยก • มังกรหยก ภาค 2 • ดาบมังกรหยก • กระบี่ใจพิสุทธิ์ • กระบี่เย้ยยุทธจักร • มังกรทลายฟ้า • เพ็กฮวยเกี่ยม • อุ้ยเสี่ยวป้อ • จอมใจจอมยุทธ • จิ้งจอกภูเขาหิมะ |
| เรื่องสั้น | กระบี่นางพญา • เทพธิดาม้าขาว • ดาบนกเป็ดน้ำ • จิ้งจอกอหังการ |
| สุดยอดฝีมือที่ปรากฏ | อาแช • หลวงจีนหอไตร • ลิ้มเซียวเอ็ง • เฮ้งเต็งเอี้ยง • อาวเอี๊ยงฮง • จิวแป๊ะทง • เตียซำฮง • ฟงชิงหยาง • อู๋หยาจื่อ • ตังฮึงปุ๊กป้าย • เซียซิหยี • เจี๊ยะพั่วเทียน • จอมยุทธหญิงชุดเหลือง • โอ้วเจ่กตอ |
| ยอดฝีมือไม่ปรากฏ | ต๊กโกวคิ้วป้าย • อึ้งเซียะ • โจ้วซือเอี้ย • เซียวเหยาจื่อ • ขันทีวังหลวง • ลิ้มเอี่ยงโต่ว |
| ค่ายสำนัก | บู๊ตึ๊ง • ง้อไบ๊ • ช้วนจินก่า • เส้าหลิน • พรรคกระยาจก • สำนักคุนลุ้น • สำนักคงท้ง • สำนักหัวซาน • นิกายเม้งก่า • ห้าขุนเขากระบี่ • สุสานโบราณ • วังคฤธรศักดิ์สิทธิ์ • สราญรมณ์ • พรรคตะวันจันทรา • พรรคฟ้าดิน • สำนักดาวดึงส์ • สำนักกระบี่เหล็ก • สำนักฝ่ามือเหล็ก • สำนักเบญจพิษ(พรรคห้าพิษ) • หุบเขาไร้รัก • ตระกูลต้วน • ตระกูลมู่ • ตระกูลเหวิน |
| สุดยอดวิชา | เคล็ดวิชาเพลงไม้ตีสุนัข • ดรรชนีกระบี่หกชีพจร • กระบี่แคว้นเวียด • คัมภีร์เปลี่ยนเส้นเอ็น • เก้าเอี้ยง • สิบเจ็ดฝ่ามือวิญญาณสลาย • เก้าอิม • เก้ากระบี่เดียวดาย • เพลงกระบี่ปราบมาร • คัมภีร์ทานตะวัน • ซิ้นเจี่ยวเก็ง • คัมภีร์งูทอง• เพลงดาบตระกูลโอ้ว • สิบแปดฝ่ามือพิชิตมังกร • เคลื่อนย้ายจักรวาล • มหาเวทดูดดาว • พลังคางคก • ฝ่ามือเหล็กลอยน้ำ • ดรรชนีเอกสุริยัน • ดรรชนีศักด์สิทธ์ • เจ็ดหมัดพิการ • ยันต์เป็นตาย |
ร่มสีแดง สัญลักษณ์สากลของการเรียกร้องเพื่อสิทธิผู้ค้าประเวณี
**สิทธิผู้ค้าประเวณี** (อังกฤษ: Sex workers' rights) ประกอบด้วยเป้าหมายหลายประการที่ผลักดันเพื่อเรียกร้องเกี่ยวกับสิทธิมนุษยชน, สิทธิสุขภาพ และ สิทธิแรงงานของผู้ค้าประเวณีและลูกค้า เป้าหมายของการเคลื่อนไหวในกลุ่มนี้หลากหลายมาก แต่โดยทั่วไปแล้วมีเป้าหมายเพื่อเลิกการทำให้ผิดกฎหมาย (decriminalize) และเลิกสร้างตราบาป (destigmatize) ให้กับการค้าประเวณี และเพื่อมห้เกิดการปฏิบัติโดยเท่าเทียมต่อผู้คนในอุตสาหกรรมเพศ คำว่า *sex work* หมายถึงการค้าประเวณี และยังรวมถึงผู้แสดงวิดีโอผู้ใหญ่, ผู้ให้บริการโฟนเซ็กซ์, เว็บแคมโมเดล, นักเต้นในสตริปคลับ และผู้ให้บริการทางเพศอื่น ๆ

นับตั้งแต่การใช้ร่มสีแดงเป็นสัญลักษณ์ในผู้ค้าประเวณีในเวนิส ประเทศอิตาลี ในปี 2001 เป็นส่วนหนึ่งของเวนิสอาร์ตเบียนนาเล่ครั้งที่ 49 ร่มสีแดงได้กลายเป็นสัญลักษณ์

อ้างอิง
-------

1. ↑  Shah, Svati P. (2011). "Sex Work and Women's Movements". *CREA Publication*.
2. ↑  "Origins of the Red Umbrella as the Symbol of the Sex Worker Rights Movement". *Global Network of Sex Work Projects* (ภาษารัสเซีย). 28 October 2014. สืบค้นเมื่อ 14 September 2019.
3. ↑  Aliya (22 December 2007). "The Red Umbrella: What does it symbolize and why is it used by sex workers? | SWAN". *www.swannet.org*. คลังข้อมูลเก่าเก็บจากแหล่งเดิมเมื่อ 2019-04-11. สืบค้นเมื่อ 14 September 2019.
**หมอทะลุมิติ** (ญี่ปุ่น: 仁) เป็นละครซีรีส์ญี่ปุ่น ออกอากาศครั้งแรกทางช่องทีบีเอส ในปี ค.ศ. 2009 และซีซั่นที่ 2 ในปี ค.ศ. 2011 สร้างจากการ์ตูนญี่ปุ่นเรื่อง *จิน หมอทะลุศตวรรษ* เขียนโดยโมโตกะ มูรากามิ

เป็นหนึ่งในละครยอดนิยมแห่งปีและได้รับรางวัลสำคัญมากมาย

เนื้อเรื่อง
-----------

### ซีซัน 1

เรื่องราวเกี่ยวกับศัลยแพทย์สมองชื่อ จิน มินากาตะ ผู้ต้องทนทุกข์ทรมานตลอด 2 ปีที่ผ่านมา เมื่อคู่หมั้นของเขา มิกิ ซึ่งเป็นหมอเหมือนกัน เป็นเจ้าหญิงนิทราหลังจากการผ่าตัดที่เขาเป็นผู้ผ่าตัด อยู่มาวันหนึ่งเขาหมดสติบนดาดฟ้าของโรงพยาบาลเพราะผู้ป่วยที่กำลังตื่นตระหนกคนหนึ่ง และเมื่อตื่นขึ้นมาก็พบว่าตัวเองถูกพาย้อนเวลากลับไปในช่วงปลายยุคเอโดะ ในไม่ช้าเขาก็ถูกโจมตีโดยซามูไร แต่เขาก็หลบหนีได้ด้วยความช่วยเหลือจากชายคนหนึ่งชื่อเคียวทาโร ทาชิบานะ เคียวทาโรได้รับบาดเจ็บสาหัสที่ศีรษะในขณะที่พยายามปกป้องจิน แต่จินก็สามารถช่วยชีวิตเขาได้แม้จะขาดอุปกรณ์ทางการแพทย์ที่เหมาะสมก็ตาม ด้วยเหตุนี้ ซากิ น้องสาวของเคียวทาโรจึงเริ่มสนใจจิน และกลายเป็นผู้ช่วยของเขา ในขณะเดียวกัน จินก็มุ่งมั่นที่จะหาทางกลับสู่ปัจจุบัน

### ซีซัน 2

2 ปีผ่านไปตั้งแต่ซีซันที่แล้ว จินและซากิพัฒนายาสำหรับแม่ของซากิที่เป็นโรคเหน็บชาขั้นรุนแรง ขณะเดียวกัน ซากาโมโตะ เรียวมะ ขอให้จินดูแลซากูมะ โชซัง อาจารย์ของคัตสึ ไคชู โชซังอยู่ในอาการขั้นวิกฤตหลังจากถูกโจมตีโดยกลุ่มชินเซ็งงูมิ (ตำรวจลับ) จินไม่เต็มใจเพราะการรักษาโชซังหมายถึงการเปลี่ยนเส้นทางของประวัติศาสตร์ อย่างไรก็ตาม โชซังบอกจินว่าเขาก็มาจาก "ปัจจุบัน" เช่นกัน

รางวัล
------

### *หมอทะลุมิติ ภาค 1*

| ปี | รางวัล | สาขา | ผู้รับรางวัล | ผล |
| --- | --- | --- | --- | --- |
| 2010 | Television Drama Academy Awards ครั้งที่ 63 | ละครโทรทัศน์ยอดเยี่ยม |  | ชนะ |
| นักแสดงยอดเยี่ยม | ทากาโอะ โอซาวะ | ชนะ |
| นักแสดงสมทบชายยอดเยี่ยม | อูชิโนะ มาซาอากิ | ชนะ |
| นักแสดงสมทบหญิงยอดเยี่ยม | ฮารูกะ อายาเซะ | ชนะ |
| ผู้เขียนบทยอดเยี่ยม | โมริชิตะ โยชิโกะ | ชนะ |
| ผู้กำกับยอดเยี่ยม | Hirakawa Yuichiro, Yamamuro Daisuke, Kawashima Ryutaro | ชนะ |
| เพลงประกอบละครยอดเยี่ยม | "Aitakute Ima" by MISIA | ชนะ |
| Tokyo Drama Awards ครั้งที่ 3 | Grand Prix |  | ชนะ |
| Best Performance by an Actor | Takao Osawa | ชนะ |
| Best Producer | Akihiko Ishimaru | ชนะ |
| Asia Award |  | ชนะ |

อ้างอิง
-------

1. 1 2 3 4  "2010 Tokyo Drama Awards". International Drama Festival in Tokyo. คลังข้อมูลเก่าเก็บจากแหล่งเดิมเมื่อ 27 October 2011. สืบค้นเมื่อ 27 May 2012.
หมวกกะปิเยาะ
**หมวกกะปิเยาะ** (หรือสะกด **กะปิเยาะห์**) เดิมเป็นสัญลักษณ์แห่งวัฒนธรรมในการสวมใส่หมวกของชาวอาหรับ ซึ่งในประเทศแถบมลายูรวมถึงจังหวัดปัตตานี ยะลา และนราธิวาสของประเทศไทยจะนิยมสวมใส่หมวกที่เรียกกันว่า "ซอเกาะ" มากกว่า 
**หมวกกะปิเยาะ**เป็นหมวกที่ชาวชาวไทยมุสลิมสวมใส่ประกอบศาสนกิจ (การประกอบพิธีละหมาด) และสวมใส่ประจำวัน เกิดจากการนำผ้าหลายๆชนิดมาตัดเย็บซ้อนกัน 3 ชั้น เย็บด้วยผ้าหลายชนิดทับซ้อนกัน และจะมีลวดลายต่าง ๆ บนหมวก ฝีมือการผลิตประณีต มีลวดลายปักและฉลุหลายแบบ

ลักษณะรูปทรง
------------

รูปทรงของหมวกกะปิเยาะก็มีด้วยกันหลากหลาย อาทิ ทรงดาดา ทรงจาบา ทรงเมกกะ ทรงสูง ทรงลายรุ้ง ทรงซอเกาะดำ ทรงมัสยิด และทรงตริดจอแดน แต่ละทรงจะมีความงดงามแตกต่างกันไป ทรงที่ขายดีราคาย่อมเยาเป็นที่นิยมคือ "ทรงซูดาน"
ขึ้นอยู่กับการออกแบบ
มี 3 ขนาด คือ 

* ผู้ใหญ่
* วัยรุ่น
* เด็ก

ส่วนประกอบของกะปิเยาะ
---------------------

ส่วนประกอบของกะปิเยาะ ประกอบไปด้วย 2 ส่วนคือส่วนฐานและส่วนหัว 

* ส่วนฐานเรียกตามภาษาอาหรับว่า "จิดา" (Jida) ภาษามลายูเรียกว่า "อีบู"
* ส่วนหัว เรียกตามภาษาอาหรับว่า "เฟาก์" (Fauk) ภาษามลายูเรียกว่า "ตาโป๊ะ"

ประวัติความเป็นมาของหมวกกะปิเยาะ
--------------------------------

ในอดีตการผลิตหมวกกะปิเยาะเป็นการผลิตงานในครัวเรือน มีจุดเริ่มต้นในปีพ.ศ. 2517 ได้มีการเริ่มผลิตกะปิเยาะเป็นครั้งแรก ในตำบลกะมิยอ อำเภอเมือง จังหวัดปัตตานี โดยกลุ่มผู้ที่เดินทางไปประกอบพิธีฮัจญ์ ที่ประเทศซาอุดิอาระเบีย ได้ไปรับจ้างเย็บกะปิเยาะอยู่ที่นั่นประมาณจนมีความชำนาญ จึงริเริ่มนำจักรเย็บผ้า ที่เรียกว่าจักร PAFF กลับมาเย็บกะปิเยาะที่จังหวัดปัตตานี ช่วงแรกกลุ่มลูกค้าคือชาวมุสลิมที่ไปประกอบพิธีฮัจญ์ ณ ประเทศซาอุดิอาระเบีย

ต่อมาในปีพ.ศ. 2537 การผลิตหมวกกะปิเยาะได้กลายเป็นการผลิตที่แพร่หลาย จนเกิดการรวมตัวเป็นกลุ่มผู้ผลิตรายย่อย ขึ้นหลายกลุ่ม แต่ละกลุ่มมีผู้ประกอบการลงทุนในการจัดหาเครื่องตัดผ้า เครื่องฉลุลาย และวัสดุ เช่น ผ้า และด้ายในการเย็บกะปิเยาะ

อ้างอิง
-------

* องค์ความรู้เกี่ยวกับกะปิเยาะ เก็บถาวร 2009-03-22 ที่ เวย์แบ็กแมชชีน

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**หมวกกะปิเยาะ**
**"ตอบยังไง"** เป็นซิงเกิลของนักร้อง ปองกูล สืบเชื้อ ประพันธ์เนื้อร้อง-แต่งทำนองและเรียบเรียงโดย แทน วงลิปตา ออกจำหน่ายในวันที่ 17 มกราคม พ.ศ. 2556

เนื้อหาของเพลงพูดถึงความรู้สึกกระอักกระอ่วน ของคนที่ได้เจอกับคนรักเก่าในวันที่เค้ามี­คนใหม่แล้ว พอเค้าทักทายและถามว่าสบายดีไหม เรากลับอึกอักตอบไม่ถูก ถึงแม้จะมีคำตอบอยู่ในใจ แต่ก็พูดออกไปไม่ได้อย่างที่ใจคิด ซึ่งเป็นเพลงที่น่าจะโดนใจใครหลายคนที่ยัง­ไม่ลืมความรักครั้งเก่า

การตอบรับ
---------

เพลง "ตอบยังไง" ติดอันดับสูงสุด 18 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 17 กุมภาพันธ์ พ.ศ. 2556 และติดอันดับสูงสุด 8 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 21 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 18 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 8 |
|

อ้างอิง
-------

1. ↑  SEED CHART [ วันที่ 17 กุมภาพันธ์ 2556 ][*ลิงก์เสีย*]
2. ↑  [Virgin Hitz Chart ‘Hitz 40 Bangkok’ วันที่ 21 กรกฎาคม 2556]
**ตะกอง** หรือ **ลั้ง** หรือ **กิ้งก่ายักษ์** (อังกฤษ: Chinese water dragon; ชื่อวิทยาศาสตร์: *Physignathus cocincinus*) เป็นสัตว์เลื้อยคลานประเภทกิ้งก่า ในวงศ์กิ้งก่า (Agamidae) ที่มีขนาดใหญ่ที่สุดที่พบได้ในประเทศไทย มีรูปร่างทั่วไปคล้ายอีกัวน่าที่พบในอเมริกากลางและอเมริกาใต้

ลักษณะ
------

ขนาดเมื่อโตเต็มที่ยาวประมาณ 90-120 เซนติเมตร (ปลายจมูกถึงโคนหาง 35-50 เซนติเมตร และหางยาว 55-70 เซนติเมตร) โดยตัวเมียจะมีขนาดเล็กกว่าตัวผู้ราว 10-30 เซนติเมตร และจะมีหัวป้อมกว่า สีของลำตัวเข้มกว่า หางมีแถบสีดำเป็นปล้อง ๆ สีลำตัวปกติของตะกองจะมีสีเขียวเข้มและสามารถที่จะเปลี่ยนสีของให้เข้มขึ้นหรืออ่อนลงตามสภาพแวดล้อมได้ ในขณะที่เป็นวัยอ่อนบางตัวใต้คางและส่วนหัวจะมีสีม่วงหรือสีฟ้าแลดูสวยงาม และเมื่อโตขึ้นมาตัวผู้ส่วนหัวด้านบนจะโหนกนูนขึ้นเห็นชัดเจน ส่วนตัวผู้เมียจะมีความนูนน้อยกว่าและพวกมันอาจมีอายุถึง 30 ปีเลยทีเดียว 

สถานภาพของตะกองในปัจจุบัน พบน้อยลงมากเนื่องจากถูกจับเป็นสัตว์เลี้ยง จับเพื่อทำเป็นอาหาร และแหล่งที่อยู่อาศัยถูกทำลาย ตามพระราชบัญญัติสงวนและคุ้มครองสัตว์ป่า พุทธศักราช 2535 ได้จัดให้ตะกองเป็นสัตว์ป่าคุ้มครอง

### พฤติกรรม

มีพฤติกรรมชอบนอนผึ่งแดดตามคาคบไม้ริมห้วยลำธาร เมื่อตกใจจะวิ่ง 2 ขาได้โดยหุบขาหน้าไว้แนบชิดลำตัว และโดยปกติเมื่อมีภัยจะกระโจนลงน้ำ และสามารถดำน้ำได้เป็นเวลานาน

### อาหาร

อาหารได้แก่ แมลงชนิดต่าง ๆ, กบ, เขียด, ปลาขนาดเล็ก, สัตว์เลี้ยงลูกด้วยน้ำนมขนาดเล็ก และผลไม้บางชนิด และยังสามารถดำน้ำจับปลาได้อีกด้วย

### การวางไข่

ตะกองจะมีฤดูกาลผสมพันธุ์และวางไข่ในระหว่าง เดือนเมษายนถึงเดือนพฤษภาคม และในหนึ่งครั้งตะกองตัวเมียจะวางไข่ประมาณ 10 ฟอง ตะกองจะวางไข่ บริเวณพื้นดินที่มีลักษณะเป็นดินทรายและจะขุดหลุมลึกลงไปประมาณ 12-17 เซนติเมตร และกว้างประมาณ 12-15 เซนติเมตร

ถิ่นที่อยู่
-----------

ตะกอง มีการกระจายพันธุ์ทั่วไปในป่าดิบในตอนใต้ของประเทศจีน, ประเทศลาว, เวียดนาม, กัมพูชา และภาคตะวันออกและอีสานของประเทศไทย ชอบที่จะอาศัยหากินอยู่ในพื้นที่ซึ่งมีแหล่งน้ำที่อุดมสมบูรณ์และมีสภาพป่าที่ค่อนข้างทึบ เช่น บริเวณริมห้วยที่มีน้ำไหล

การเลี้ยง
---------

ตะกอง ยังเป็นที่นิยมเลี้ยงเป็นสัตว์เลี้ยงของผู้นิยมเลี้ยงสัตว์เลื้อยคลาน แต่ว่าเมื่อเทียบกับอีกัวน่าแล้ว ตะกองเลี้ยงได้ยากกว่าพอสมควรเนื่องจากกินแมลงเป็นอาหารและยังมีนิสัยที่ดุไม่เชื่องเหมือนอีกัวน่า อีกทั้งยังต้องปรับสภาพของที่เลี้ยงให้มีน้ำและมีความชุ่มชื้นพอสมควร

  



คอมมอนส์ มีภาพและสื่อเกี่ยวกับ:  
***Physignathus cocincinus***

รูปภาพ
------

* วัยอ่อนวัยอ่อน
* บริเวณส่วนหัวตัวเมียบริเวณส่วนหัวตัวเมีย
* ตัวผู้ขนาดโตเต็มที่ตัวผู้ขนาดโตเต็มที่
* ตัวผู้ตัวผู้

อ้างอิง
-------

1. 1 2  ตะกอง ลั้ง กระท่าง
สว่านขุดหลุมเสาติดอยู่กับรถแทรกเตอร์ 
**สว่านขุดดิน** หรือ **สว่านเจาะดิน** (อังกฤษ: Soil Auger) คืออุปกรณ์ขุดเจาะหรือสว่านขนาดใหญ่ที่มีด้ามจับ ใช้สำหรับเจาะรูในพื้นดิน โดยทั่วไปจะมีใบเกลียว (flighting) เพื่อทำหน้าที่เป็นสกรูลำเลียงเพื่อนำเศษวัสดุที่เจาะออก การหมุนเป็นเกลียวของใบมีดทำให้วัสดุเคลื่อนออกจากรูที่กำลังเจาะในลักษณะการยกตัวในแนวตั้ง

ประเภท
------

สว่านที่ใช้ในการขุดหลุม มีหลายประเภทตามลักษณะของการใช้งาน ได้แก่ สว่านขุดหลุมเสา (หลุมลงเสา), สว่านขุดดินมือหมุน, เครื่องขุดหลุมเสา แบ่งตามลักษณะของวิธีทำงาน เช่น หมุนด้วยมือ, ขับเคลื่อนด้วยมอเตอร์ไฟฟ้า หรือ เครื่องยนต์สันดาปภายในซึ่งอาจติดอยู่กับรถแทรกเตอร์ (ได้รับพลังงานจากการเปิด - ปิดเครื่องยนต์ของรถแทรกเตอร์ตามรูปแสดง) นอกจากนี้ยังสามารถใช้สว่านขุดดินมือหมุนสำหรับทำหลุมสำหรับปลูกพืชในสวนได้ [ต้องการอ้างอิง] 

ในการก่อสร้างขนาดใหญ่ ใช้สว่านขุดดินโดยเป็นส่วนหนึ่งของแท่นขุดเจาะ เพื่อขุดหรือเจาะหลุมเสาเข็มฐานรากที่ต้องการความลึกมาก

ในประเทศเขตหนาว ชาวประมงใช้สว่านขุดหลุมทั้งแบบใช้แก๊สหรือแบบใช้มือหมุนในการเจาะรูน้ำแข็งเพื่อหาปลา

แกลเลอรี
--------

* การศึกษาการใช้สว่านจากหนังสือ The Seven Sorrows of the Virgin โดย Albrecht Dürer พ.ศ. 2039 การศึกษาการใช้สว่านจากหนังสือ The Seven Sorrows of the Virgin โดย Albrecht Dürer พ.ศ. 2039
* สว่านขุดดิน ปีพ.ศ. 2392 สว่านขุดดิน ปีพ.ศ. 2392
* สว่านขุดดินมือหมุนสว่านขุดดินมือหมุน
* ชาวประมงใช้สว่านขุดดินเจาะรูน้ำแข็งเพื่อหาปลา ชาวประมงใช้สว่านขุดดินเจาะรูน้ำแข็งเพื่อหาปลา
* รถตักดินพร้อมอุปกรณ์เสริมเครื่องเจาะดิน รถตักดินพร้อมอุปกรณ์เสริมเครื่องเจาะดิน
* แท่นขุดเจาะ แท่นขุดเจาะ

อ้างอิง
-------

1. ↑
**ศิลปะที่เสื่อมทราม** (เยอรมัน: *Entartete Kunst*)คำที่ถูกใช้โดยระบอบนาซีในเยอรมนีเพื่ออธิบายถึงเกี่ยวกับศิลปะสมัยใหม่ ศิลปะดังกล่าวได้ถูกต้องห้ามโดยอ้างว่าผลงานนี้ไม่ใช่เยอรมัน, ยิวหรือคอมมิวนิสต์ในธรรมชาติและผู้ที่ถูกระบุว่าเป็นศิลปินที่เสื่อมทรามจะต้องถูกลงโทษด้วยการคว่ำบาตร รวมทั้งการถูกไล่ออกจากตำแหน่งการสอน การห้ามไม่ให้แสดงหรือขายศิลปะของพวกเขาและในบางกรณีได้ห้ามไม่ให้มีการผลิตผลงานศิลปะ

ศิลปะที่เสื่อมทรามยังได้เป็นชื่อของนิทรรศการที่ถูกจัดตั้งขึ้นโดยนาซีในเมืองมิวนิกในปี ค.ศ. 1937 ซึ่งประกอบไปด้วยงานศิลปะสมัยใหม่ที่ได้แขวนเอาไว้มากมายพร้อมกับป้ายข้อความที่เย้ยหยันต่อศิลปะ นิทรรศการนี้ได้รับการออกแบบมาเพื่อปลูกฝังระดมความคิดของผู้คนสาธารณะในการต่อต้านความคิดแบบสมัยใหม่นิยม หลังจากนั้นนิทรรศการก็ได้ถูกขยายไปยังเมืองอื่นๆในเยอรมนีและออสเตรีย

ในขณะที่รูปแบบสมัยใหม่ของศิลปะเป็นสิ่งต้องห้าม นาซีได้ให้ความสำคัญกับภาพเขียนและประติมากรรมที่มีลักษณะดั้งเดิมและยกย่อง"เลือดและดิน"คุณค่าของชาติพันธ์ุที่บริสุทธิ์ ความเป็นชายชาติทหาร(militarism) และการเชื่อฟัง ด้วยข้อจำกัดที่คล้ายคลึงได้ถูกวางไว้บนเพลงดนตรี ซึ่งได้คาดว่าจะเป็นวรรณยุกต์และปราศจากอิทธิพลดนตรีแจ๊ส เพลงที่ไม่ได้ผ่านหรือไม่ชอบแต่อย่างใดก็จะถูกเรียกว่า เพลงดนตรีที่เสื่อมทราม แม้แต่ภาพยนตร์และละครก็ยังถูกเซ็นเซอร์เช่นกัน

อ้างอิง
-------
**พระเจ้าจินฮึงแห่งซิลลา** (เกาหลี: 진흥왕, ค. ค.ศ. 540 – ค.ศ. 576) เป็นกษัตริย์ลำดับที่ 24 แห่ง ชิลลา หนึ่งใน สามก๊กแห่งเกาหลี เป็นหนึ่งในกษัตริย์ที่ยิ่งใหญ่ของชิลลาและเป็นผู้ขยายดินแดนของให้ชิลลากว้างใหญ่ขึ้นและได้ทำสงครามกับพระเจ้าซอง กษัตริย์ที่ 26 ของแพคเจ ที่สมรภูมิเหนือแม่น้ำฮัน พระองค์ชนะการต่อสู้นี้และขยายอาณาเขตของชิลลาอย่างกว้างขวาง

ครองราชย์
---------

พระเจ้าจินฮึงแห่งซิลลาครองราชย์ตั้งแต่อายุยังน้อยสืบต่อจาก พระเจ้าพ็อบฮึง (Beopheung ค.ศ.514-540) ตั้งแต่พระชนมายุเพียง 7 พรรษาซึ่งยังเด็กเกินไปปกครองอาณาจักรในเวลานั้นพระราชมารดาของพระองค์เป็นผู้สำเร็จราชการต่อมาพระองค์ได้แสดงอำนาจของกษัตริย์ที่แท้จริงของชิลลาโดยการแต่งตั้งคนชื่อ คิม ซึบู เป็นหัวหน้าฝ่ายทหารที่เกิดขึ้นในปี ค.ศ. 541 ในขณะที่พระองค์ใช้สันติภาพเป็นนโยบายของพระองค์กับอาณาจักรเพื่อนบ้านโดยท่านเป็นพันธมิตรกับแพคเจเพื่อให้สามารถโจมตีอาณาจักรทางเหนือคือโคกูรยอจากผลของนโยบายนี้ใช้พันธมิตรโจมตีในศึกที่แม่น้ำ Han ชัยชนะจึงตกเป็นของอาณาจักรแพคเจและอาณาจักรชิลลา ซึ่งทั้งสองมีข้อตกลงที่แยกดินแดนให้เท่าเทียมกัน

กษัตริย์องค์ที่ 26 แห่งแพคแจภายหลังจากถูกซิลลาและโคกูรยอโจมตีพ่ายแพ้ระหว่างเดินทางกลับถูกจับโดยหน่วยลาดตระเวนของชิลลาและถูกสังหารพร้อมกับบรรดาผู้ที่ติดตามพระองค์พระเจ้าจินฮึงพัฒนาบ้านเมืองเป็นเวลาเจ็ดปี ก่อนที่จะส่ง แม่ทัพ Kim Isabu เพื่อพิชิต Daegaya ในปี ค.ศ. 561 พระเจ้าจินฮึงมีรับสั่งให้สร้างเมืองในพื้นที่ใหม่ของเขาและจัดตั้งจังหวัดขึ้นในอาณาจักรซึ่งเป็นดีต่อการพัฒนาวัฒนธรรมในอาณาจักรของเขาใน ค.ศ. 576 ก่อตั้ง Hwarang และพวกเขาจะมามีบทบาทอย่างมากในรวมกันของสามก๊กของเกาหลีและสวรรคตในปีเดียวกันนั้นเอง

ความหวังที่ต้องการรวมพระราชอาณาจักรของพระองค์เพื่อก่อตั้งเกาหลี เพื่อเป็นการรวมชาติ ทำให้ทุกวันนี้พระองค์ได้รับการจดจำในฐานะหนึ่งในผู้ปกครองสูงสุดของชิลลาและเกาหลี

อ้างอิง
-------

1. ↑  Il-yeon: *Samguk Yusa: Legends and History of the Three Kingdoms of Ancient Korea*, translated by Tae-Hung Ha and Grafton K. Mintz. Book One, page 52. Silk Pagoda (2006). ISBN 1-59654-348-5

| * ด
* ค
* ก
ลำดับพระมหากษัตริย์เกาหลีสมัยชิลลา |
| --- |
| **ชิลลายุคต้น**(57 ปีก่อนคริสตกาล – ค.ศ. 654) | ฮยอกกอเซ  **·**  นัมแฮ  **·**  ยูรี  **·**  ทัลแฮ  **·**  พาซา  **·**  จีมา  **·**  อิลซ็อง  **·**  อาดัลลา  **·**  พ็อลฮยู  **·**  แนแฮ  **·**  โจบอน  **·**  ช็อมแฮ  **·**  มีชู  **·**  ยูรเย  **·**  คีริม  **·**  ฮึลแฮ  **·**  แนมุล  **·**  ซิลซ็อง  **·**  นุลจี  **·**  จาบี  **·**  โซจี  **·**  จีจึง  **·**  พ็อบฮึง  **·**  จินฮึง  **·**  จินจี  **·**  จินพย็อง  **·**  ช็อนด็อก  **·**  ชินด็อก |
| **ชิลลายุคกลาง**(ค.ศ. 654 - 780) | มูยอล  **·**  มุนมู  **·**  ซินมุน  **·**  ฮโยโซ  **·**  ซองด๊อก  **·**  ฮโยซอง  **·**  คยองด๊อก  **·**  ฮเยคง |
| **ซิลลายุคปลาย**(ค.ศ. 780 - 935) | ซอนด๊อก  **·**  วอนซอง  **·**  โซซอง  **·**  แอจาง  **·**  ฮอนด๊อก  **·**  ฮึงด๊อก  **·**  ฮุยคัง  **·**  มินแอ  **·**  ซินมู  **·**  มุนซอง  **·**  ฮอนอัน  **·**  คยองมุน  **·**  ฮอนคัง  **·**  จองคัง  **·**  ชินซ็อง  **·**  ฮโยคง  **·**  ซินด๊อก  **·**  คยองมยอง  **·**  คยองแค  **·**  คยองซุน |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |
หนี้ของรัฐบาลกลางสหรัฐในช่วงปี 2483 ถึง 2565 ด้านขวาของแผนภาพแสดงให้เห็นว่าจะเกิดอะไรขึ้นกับหนี้หากรัฐสภาสหรัฐเลือก (ก) ผ่านกฎหมายให้ "หน้าผาการคลัง" มีผลบังคับใช้และลดการขาดดุล (พื้นฐาน) หรือ (ข) ขยายเวลาของนโยบายที่มีอยู่ เช่น การลดภาษี
ในสหรัฐอเมริกา "**หน้าผาการคลัง**" (อังกฤษ: fiscal cliff) หมายถึง ผลกระทบทางเศรษฐกิจซึ่งอาจเกิดขึ้นจากการเพิ่มภาษี การตัดลดงบประมาณ และการลดการขาดดุลงบประมาณสหรัฐอเมริกาเริ่มตั้งแต่ พ.ศ. 2556 หากกฎหมายเดิมที่มีอยู่ยังไม่เปลี่ยนแปลง การขาดดุลคาดว่าจะลดลงราวกลางปี พ.ศ. 2556 สำนักงานงบประมาณรัฐสภาประเมินว่าการขาดดุลที่ลดลงอย่างรุนแรง (หน้าผาการคลัง) นี้ มีแนวโน้มจะนำไปสู่ภาวะเศรษฐกิจถดถอยอย่างอ่อนในต้นปี พ.ศ. 2556

กฎหมายซึ่งนำไปสู่หน้าผาการคลัง มีการหมดอายุของรัฐบัญญัติลดภาษี พ.ศ. 2553 และการตัดลดงบประมาณที่วางแผนไว้ภายใต้รัฐบัญญัติควบคุมงบประมาณ พ.ศ. 2554 แทบทุกข้อเสนอให้หลีกเลี่ยงหน้าผาการคลังเกี่ยวข้องกับการต่ออายุการตัดภาษีสมัยประธานาธิบดีบุชหรือเพิ่มงบประมาณ เนื่องจากผลกระทบตรงข้ามระยะสั้นต่อเศรษฐกิจ หน้าผาการคลังจึงปลุกกระแสวิจารณ์อย่างเข้มข้นทั้งในและนอกรัฐสภา และนำไปสู่การเรียกร้องให้ขยายการลดภาษีบางส่วนหรือทั้งหมด และให้แทนที่การประหยัด (cutback) ที่มีเป้าหมายกว่า การเจรจายืดเยื้อว่าด้วยประเด็นดังกล่าวก่อให้เกิดความไม่แน่นอนของนโยบายเพิ่มสูงขึ้นต่อภาษีที่จะกำหนดและรายจ่ายภาครัฐในสหรัฐอเมริกา

รัฐบัญญัติควบคุมงบประมาณเป็นการประนีประนอมโดยตั้งใจให้ระงับข้อพิพาทเกี่ยวกับเพดานหนี้สาธารณะ โครงการหลักบางโครงการ เช่น หลักประกันสังคม (Social Security) ประกันสุขภาพ (Medicaid [en]) การใช้จ่ายระดับสหรัฐ (รวมทั้งการใช้จ่ายทางทหารและบำนาญ) และสวัสดิการทหารผ่านศึก ถูกยกเว้นจากการตัดลดงบประมาณ สำหรับรายจ่ายด้านการป้องกันประเทศ หน่วยงานรัฐบาลกลางและกระทรวงต่าง ๆ จะถูกลดผ่านการลดกว้าง ๆ ตื้น ๆ 

หนี้สาธารณะของสหรัฐอเมริกาจะยังคงโตขึ้นแม้จะมีหน้าผาการคลังก็ตาม อย่างไรก็ดี ในอีกสิบปีข้างหน้า การขาดดุลที่น้อยลงจะลดการเพิ่มหนี้ที่คาดการณ์ไว้ลงได้มากถึง 7.1 ล้านล้านดอลล่าร์สหรัฐ หรือราว 70% ซึ่งส่งผลให้มีอัตราส่วนหนี้ต่อขนาดเศรษฐกิจลดลงอย่างมาก สำหรับปีแรก (จากปีงบประมาณ 2555 ถึง 2556) รายได้จากภาษีของรัฐบาลกลางคาดการณ์ว่าจะเพิ่มขึ้น 19.63% ขณะที่รายจ่ายคาดว่าจะลดลง 0.25%(table-1.6) การเปลี่ยนแปลงเหล่านี้จะเพิ่มรายได้จากภาษีใน พ.ศ. 2556 เป็น 18.4% ของจีดีพี เหนือกว่าค่าเฉลี่ยในอดีตที่ 18.0% ของจีดีพี ขณะที่การลดรายจ่ายลงเหลือประมาณ 22.4% ของจีดีพี ซึ่งยังสูงกว่าค่าเฉลี่ยรายจ่ายในอดีตที่ 21.0% ของจีดีพี

อ้างอิง
-------

1. ↑  CBO Staff (August 22, 2012). "An Update to the Budget and Economic Outlook: Fiscal Years 2012 to 2022". Congressional Budget Office. สืบค้นเมื่อ August 24, 2012.
2. ↑  "An Analysis of the President's Budgetary Proposals for Fiscal Year 2012 | Figure 1-2". CBO. April 2011. สืบค้นเมื่อ December 7, 2012.

บทอ่านเพิ่มเติม
---------------

* ธนาคารไทยพาณิชย์. หน้าผาทางการคลัง (Fiscal cliff) เก็บถาวร 2013-01-09 ที่ เวย์แบ็กแมชชีน. สืบค้น 1-1-2556.
* หลักทรัพย์จัดการกองทุนกสิกรไทย. Fiscal Cliff … หน้าผาทางการคลัง คืออะไร เก็บถาวร 2012-12-10 ที่ เวย์แบ็กแมชชีน. สืบค้น 1-1-2556.
**กลอนสังขลิก** จัดเป็นกลอนชาวบ้านประเภทเพลงเด็ก โดยส่วนใหญ่เป็นบทร้องเล่น ลักษณะเด่นอยู่ที่การส่งสัมผัสไม่เหมือนกับกลอนสุภาพ

ลักษณะบังคับ
------------

กลอนสังขลิกบังคับสัมผัส 2 แห่ง ได้แก่ สัมผัสระหว่างวรรคแรกกับวรรคหลังในบาทเดียวกันแห่งหนึ่ง และสัมผัสท้ายบาทแรกกับท้ายวรรคแรกของบาทต่อไปอีกแห่งหนึ่ง เกี่ยวเนื่องกันไปเรื่อยๆ จนตลอดบท

จำนวนคำในวรรคมีตั้งแต่วรรคละ 3 คำ ถึงวรรคละ 5 คำ กำหนดบาทละ 2 วรรค บทหนึ่งจะมีกี่บาทก็ได้

ตัวอย่าง
--------

จากบทร้องเล่นของเด็กไทยสมัยเก่า ใน*ประชุมลำนำ* ของ *หลวงธรรมาภิมณฑ์*


|  |  |  |
| --- | --- | --- |
| **เด็กหัวปลาก** |  |  |
|  |  |  |

|  |  |  |
| --- | --- | --- |
| เด็กหัวปลาก |  | อยากข้าวเหนียว |
| นอนคนเดียว |  | เหนี่ยวไขว่คว้า |

|  |  |  |
| --- | --- | --- |
| นอนกะป้า |  | ทำโล้เล้ |
| นอนกะเจ๊ |  | เจ๊วุ่นวาย |

|  |  |  |
| --- | --- | --- |
| นอนกะควาย |  | ควายขวิดปุ ฯ |
|  |  |  |



|  |  |  |
| --- | --- | --- |
| **โยเอยโยช้า** |  |  |
|  |  |  |

|  |  |  |
| --- | --- | --- |
| โยเอยโยช้า |  | ทำนาหนองปล้อง |
| แม่ควายมีท้อง |  | ออกลูกเป็นพันธ์ |

|  |  |  |
| --- | --- | --- |
| ขนมทอดมัน |  | สองอันสิบเบี้ย |
| ไปซื้อไก่เตี้ย |  | ทำขวัญต้นโพธิ์ |

|  |  |  |
| --- | --- | --- |
| ขะโมยลักโถ |  | ลักโอท่านไป |
| เขาจับตัวได้ |  | ที่เมืองดู้ดี้ |

|  |  |  |
| --- | --- | --- |
| น่าแข้งเป็นฝี |  | จมูกเป็นไฝ |
| เขาตีด้วยไม้ |  | กลัวหรือไม่กลัว |

|  |  |  |
| --- | --- | --- |
| ไม้ขมับบับหัว |  | กลัวแล้วกลัวแล้วฯ |
|  |  |  |

หลวงธรรมาภิมณฑ์ ได้ประดิษฐ์แบบของกลอนสังขลิกไว้ 8 ชนิด ตามจำนวนคำในวรรค ตั้งแต่กลอน 2 ถึงกลอน 9 แต่ไม่ค่อยเป็นที่แพร่หลายนัก

อ้างอิง
-------

1. ↑  สุภาพร มากแจ้ง. **กวีนิพนธ์ไทย 1**. กรุงเทพมหานคร : โอเดียนสโตร์, 2535.
2. ↑  ธรรมาภิมณฑ์, หลวง. **ประชุมลำนำ**. กรุงเทพฯ : โรงพิมพ์สำนักทำเนียบนายกรัฐมนตรี, 2514.
**ปลาไหลแดง** หรือ **ปลาหล่อย** ปลาน้ำจืดชนิดหนึ่ง มีชื่อวิทยาศาสตร์ว่า *Macrotrema caligans* อยู่ในวงศ์ปลาไหลนา (Synbranchidae) มีรูปร่างคล้ายปลาไหลหลาด (*Ophisternon bengalense*) ซึ่งเป็นปลาในวงศ์เดียวกัน แต่ปลาไหลแดงจะมีปลายหางที่แผ่แบนเป็นครีบเห็นได้ชัดเจนกว่า มีตาอยู่เยื้องมาทางด้านหน้า กระดูกเหงือกมี 4 คู่ เป็นปลาที่มีขนาดเล็กที่สุดในวงศ์ปลาไหลนาที่พบได้ในประเทศไทยทั้งหมด 3 ชนิด และจัดเป็นปลาเพียงชนิดเดียวที่อยู่ในสกุล *Macrotrema*

มีขนาดยาวที่สุดประมาณ 17–20 เซนติเมตร สีลำตัวเป็นสีแดง แต่สามารถปรับสีให้เปลี่ยนไปตามสภาพแวดล้อมได้ 

มักอาศัยอยู่ใต้โคลนตมหรือแหล่งน้ำที่มีใบไม้ทับถมกันเป็นจำนวนมาก พบในปากแม่น้ำหรือลำคลองในบริเวณภาคกลาง, ภาคใต้พบได้ที่ทะเลสาบลำปำ จังหวัดพัทลุง ในต่างประเทศพบที่มาเลเซีย

จัดเป็นปลาที่พบได้น้อย และหายากที่สุดในวงศ์ปลาไหลนาที่พบในประเทศไทย

อ้างอิง
-------

1. 1 2  "*Macrotrema*". ระบบข้อมูลการจำแนกพันธุ์แบบบูรณาการ.
2. ↑  "การเพาะเลี้ยงปลาไหลนา" (HTML). *กรมประมง*.

แหล่งข้อมูลอื่น
---------------

* ข้อมูลปลาไหลแดง (อังกฤษ)


คอมมอนส์ มีภาพและสื่อเกี่ยวกับ:  
***Macrotrema caligans***
จอกกาลิกส์ใบนี้ เป็นสมบัติส่วนตัวของพระสังฆราชฌอง บัปติสต์ ปัลเลอกัวส์ ผู้แทนของสมเด็จพระสันตะปาปาประจำมิสซังสยามระหว่างปี พ.ศ. 2384 ถึงปี พ.ศ. 2405 หลังจากมรณะกรรมของพระสังฆราชฌอง บัปติสต์ ปัลเลอกัวส์ เมื่อวันที่ 18 มิถุนายน พ.ศ. 2405 จอกกาลิกส์ชิ้นนี้ก็ได้ถูกเก็บรักษาไว้ที่หอจดหมายเหตุ อัครสังฆมณฑลกรุงเทพฯ จนกระทั่งในวันที่ 21 พฤศจิกายน พ.ศ. 2562 ได้ถูกนำออกมาประกอบพิธีมิสซาบูชาขอบพระคุณอีกครั้งในโอกาสที่สมเด็จพระสันตะปาปาฟรังซิสเสด็จเยือนประเทศไทย ณ สนามศุภชลาศัย สนามกีฬาแห่งชาติ และในวันที่ 22 พฤศจิกายน พ.ศ. 2562 ณ อาสนวิหารอัสสัมชัญ บางรัก

ประวัติ
-------

จอกกาลิกส์ใบนี้ เป็นสมบัติส่วนตัวของพระสังฆราชฌอง บัปติสต์ ปัลเลอกัวส์ ผู้แทนของสมเด็จพระสันตะปาปาประจำมิสซังสยามระหว่างปี พ.ศ. 2384 - พ.ศ. 2405 ผลิตขึ้นในประเทศฝรั่งเศสในราวคริสตศักราช 1846 หรือ ปี พ.ศ. 2389 ซึ่งตรงกับรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 โดยช่างผู้ผลิตจอกกาลิกส์นี้มีชื่อว่า Joseph Philippe Adolphe DEJEAN ซึ่งเป็นช่างเครื่องเงินเลื่องชื่อคนหนึ่งในสมัยของจักรพรรดินโปเลียนที่ 3 ของประเทศฝรั่งเศส

Joseph Philippe Adolphe DEJEAN ได้เปิดร้านสำหรับผลิตเครื่องเงินที่ถนน Notre Dame ใจกลางกรุงปารีส ช่างผู้นี้ได้ผลิตผลงานถึงราวคริสตศักราช 1865 ก่อนที่ร้านเครื่องเงินนี้จะเปลี่ยนเจ้าของไปหลังจาก DEJEAN เสียชีวิต ผลงานหลายชิ้นที่ถูกทำขึ้นโดย DEJEAN ปัจจุบันถูกเก็บรักษาไว้ที่พิพิธภัณฑ์ต่าง ๆ โดยเฉพาะอาสนวิหารสำคัญ ๆ ของประเทศฝรั่งเศส

ศิลปะ
-----

จอกกาลิกส์ของพระสังฆราชฌอง บัปติสต์ ปัลเลอกัวส์ใบนี้ ได้ถูกออกแบบด้วยศิลปะยุคบารอก จากด้านบนจะปรากฏรูปนักบุญยอแซฟโอบอุ้มพระกุมารแนบกาย รูปที่สองคือพระนางมารีย์พรหมจารีมีพระจิตเจ้าในรูปลักษณ์ของนกพิราบประทับอยู่กลางพระอุระของพระนาง รูปที่สามคือรูปนักบุญยอห์น อัครสาวก โดยทั้งสามรูปถูกล้อมรอบด้วยเถาองุ่น และคั่นกลางแต่ละรูปด้วยดอกลิลลี่สีน้ำเงิน

ในส่วนด้ามจับประดับด้วยลวดลายของทูตสวรรค์เครูบิม 6 องค์ เรื่อยลงมาจนถึงฐาน ประกอบไปด้วยสัญลักษณ์ทางศาสนาคือ รูปพระเยซูเจ้าทรงถูกตรึงบนไม้กางเขน รูปลูกแกะของพระเจ้าหมอบอยู่บนหนังสือวิวรณ์ และรูปแม่นกแพลิแกนกำลังจิกเนื้อตัวเองเพื่อให้ลูกนกได้ดื่มเลือด ซึ่งทั้งสามรูปนี้สื่อถึงการเสียสละของพระเยซูเจ้าซึ่งนำไปสู่การไถ่กู้มนุษยชาติและศีลมหาสนิท สุดท้ายในบริเวณฐานประดับด้วยทูตสวรรค์สามองค์กำลังอยู่ในอิริยาบถของการภาวนาที่แตกต่างกัน

วัสดุ
-----

ในส่วนของวัสดุที่ผลิตจอกกาลิกส์นี้ ทำขึ้นจากเงินตลอดทั้งใบ ส่วนสีทองนั้นทำขึ้นด้วยกรรมวิธีเคลือบเงินโดยใช้ปรอทละลายทองคำทำให้เป็นของเหลว แล้วทาลงบนถ้วยเงินที่ต้องการจะเคลือบ จากนั้นไล่ปรอทออกโดยใช้ความร้อนเรียกว่า กะไหล่ทอง จะมีเพียงบางตำแหน่งเท่านั้นที่ยังคงสีเงินไว้ เพื่อให้เห็นถึงความโดดเด่นของชิ้นงาน ปัจจุบันถูกเก็บรักษาไว้ที่ หอจดหมายเหตุ อัครสังฆมณฑลกรุงเทพฯ

อ้างอิง
-------

บรรณานุกรม

1. ↑  พุฒิพงศ์ พุฒตาลศรี. *เส้นทางแห่งรัก Pilgrim of Love*. กรุงเทพฯ : สื่อมวลชนคาทอลิกประเทศไทย, 2562. หน้า 189. ISBN 978-616-7219-79-0
2. ↑  พุฒิพงศ์ พุฒตาลศรี. *เส้นทางแห่งรัก Pilgrim of Love*. กรุงเทพฯ : สื่อมวลชนคาทอลิกประเทศไทย, 2562. หน้า 190. ISBN 978-616-7219-79-0
3. ↑  พุฒิพงศ์ พุฒตาลศรี. *เส้นทางแห่งรัก Pilgrim of Love*. กรุงเทพฯ : สื่อมวลชนคาทอลิกประเทศไทย, 2562. หน้า 190. ISBN 978-616-7219-79-0
แมงกะพรุนอิรุคันจิชนิด *Malo kingi* ในหลอดพลาสติกใส
**แมงกะพรุนอิรุคันจิ** (อังกฤษ: Irukandji jellyfish) เป็นชื่อสามัญแมงกะพรุนที่มีพิษร้ายแรงมากที่สุดจำพวกหนึ่งของโลก จัดเป็นแมงกะพรุนจำพวกแมงกะพรุนกล่อง หรือ คูโบซัว 

โดยแมงกะพรุนอิรุคันจินั้นจะเป็นแมงกะพรุนที่มีขนาดเล็ก มีความยาวเพียงไม่เกิน 1 เซนติเมตร น้ำหนักไม่เกิน 1 ออนซ์ มีลำตัวโปร่งใส และมีหนวดที่มีเข็มพิษจำนวนมากมายที่มีพิษต่อระบบโลหิต โดยจะทำให้โลหิตเป็นพิษ และเสียชีวิตได้ในระยะเวลาไม่นาน โดยเฉพาะอย่างยิ่งกับสัตว์เลี้ยงลูกด้วยนม

แมงกะพรุนที่อาจเรียกได้ว่าเป็น แมงกะพรุนอิรุคันจินั้นแบ่งออกได้เป็น 4 ชนิด คือ *Carukia barnesi*, *Malo kingi*, *Alatina alata* และชนิดใหม่ คือ *Malo maxima* (หรืออาจจะมีมากได้ถึง 6 ชนิด)

โดยชื่อ "อิรุคันจิ" นั้นมีที่มาจากชาวเผ่าอิรุคันจิ ชนเผ่าพื้นเมืองของออสเตรเลียที่มีตำนานเล่าขานต่อกันมาเกี่ยวกับความเจ็บปวดและอันตรายของแมงกะพรุนจำพวกนี้หากได้สัมผัสเข้า

แมงกะพรุนอิรุคันจิ ได้ถูกศึกษาครั้งแรกทางวิทยาศาสตร์ในราวคริสต์ทศวรรษที่ 1960 โดยนักวิทยาศาสตร์ที่เคยถูกพิษของมันแทงเข้า ได้ลงไปจับในทะเลทางตอนเหนือของออสเตรเลียเพื่อศึกษา

เดิมทีแมงกะพรุนอิรุคันจิ เผยกระจายพันธุ์แต่เฉพาะทางตอนเหนือของออสเตรเลีย แต่ปัจจุบันได้มีรายงานพบในหลายพื้นที่มากขึ้น เช่น ฮาวาย, ญี่ปุ่น, ฟลอริดา รวมถึงในประเทศไทย

พิษของแมงกะพรุนอิรุคันจิ ทำให้ผู้ที่โดนเข็มพิษของแมงกะพรุนจำพวกนี้แทงถูกมีอาการที่เรียกว่า "อาการอิรุคันจิ" (Irukandji syndrome)

การพบในไทย
----------

แมงกะพรุนอิรุคันจิถูกรายงานพบครั้งแรกในน่านน้ำไทย เมื่อนักท่องเที่ยวต่างชาติได้ถูกเข็มพิษของแมงกะพรุนทิ่มหลายรายในปี พ.ศ. 2551 โดยที่บางรายถึงกับเสียชีวิตทันที และมีนักท่องเที่ยวรายหนึ่งที่เกาะหมาก จังหวัดตราด ยืนยันว่าลูกชายของตนถูกพิษจากแมงกะพรุนอิรุคันจิเข้าจนอาการสาหัส ทางการของไทยจึงทำการศึกษาและตรวจสอบเรื่องนี้อย่างทันที จากนั้นจึงมีการเปิดเผยขึ้นในเดือนตุลาคม ปีเดียวกัน จากหัวหน้าสถานแสดงพันธุ์สัตว์น้ำภูเก็ต ว่าเป็นแมงกะพรุนอิรุคันจิจริง ซึ่งไม่เคยมีรายงานพบในประเทศไทยมาก่อน ด้วยว่าเป็นแมงกะพรุนชนิดใหม่ของโลกด้วย ซึ่งพิษของแมงกะพรุนชนิดนี้นั้นเทียบเท่ากับหอยเต้าปูนและหมึกสายวงน้ำเงิน และเท่าที่ศึกษาพบว่า อยู่ในแหล่งน้ำตื้นของอ่าวไทย แต่ปริมาณที่พบยังไม่มากนัก ซึ่งโดยปกติแล้วจะพบมากที่ออสเตรเลีย

ชนิดใหม่ล่าสุดคือ *Keesingia gigas* มีขนาดใหญ่กว่าตัวอื่น ๆ และไม่มี tentacle พบทีออสเตรเลีย

อ้างอิง
-------

1. 1 2 3  "ท่องโลกกว้าง: แมงกะพรุนแห่งท้องทะเล". ไทยพีบีเอส. 17 June 2014. คลังข้อมูลเก่าเก็บจากแหล่งเดิมเมื่อ 2014-07-04. สืบค้นเมื่อ 17 June 2014.
2. ↑  Gershwin, Lisa-Ann (2007). "Malo kingi: A new species of Irukandji jellyfish (Cnidaria: Cubozoa: Carybdeida), possibly lethal to humans, from Queensland, Australia". *Zootaxa* (1659): 55–68. สืบค้นเมื่อ 2010-07-23.
3. ↑  Li, R. (2011). "The pharmacology of Malo maxima jellyfish venom extract in isolated cardiovascular tissues: A probable cause of the Irukandji syndrome in Western Australia". *Tox Letters* (201(3)): 221–9.
4. 1 2  "เตือนภัยใต้ท้องทะเล ระวัง"แมงกะพรุนอรุคันจิ" พิษร้าย-โดนแล้วถึงตาย". คลังข้อมูลเก่าเก็บจากแหล่งเดิมเมื่อ 2011-02-19. สืบค้นเมื่อ 2010-07-11.
5. ↑  *New jellyfish discovered: giant venomous species found off Australia*. *The Guardian*. 7 August 2014. สืบค้นเมื่อ 9 August 2014.
**แมงดาถ้วย** หรือ **แมงดาทะเลหางกลม** (ชื่อวิทยาศาสตร์: *Carcinoscorpius rotundicauda*) เป็นแมงดาชนิดหนึ่ง จัดเป็นเพียงชนิดเดียวที่อยู่ในสกุล *Carcinoscorpius* มีรูปร่างกลมและกระดองนูนเหมือนชามหรือถ้วยคว่ำ ทางด้านหัวโค้งกลม หางเรียวยาวเป็นทรงกลม กระดองมีสีเขียวเหลือบเหลืองคล้ำ ใช้สำหรับปักลงกับพื้นท้องทะเล เมื่อต้องการนอนนิ่งอยู่กับที่ หรือใช้พลิกตัวเมื่อนอนหงายท้อง พบอาศัยในทะเลโคลนแถบป่าชายเลนหรือปากแม่น้ำ อาจพบได้ในเขตน้ำกร่อยหรือน้ำจืดได้ ขนาดเมื่อโตเต็มที่ยาวประมาณ 40 เซนติเมตร (รวมหาง) ในบางครั้งแมงดาถ้วยบางตัวและในบางฤดูกาลอาจมีสีกระดองสีแดงเหลือบส้ม และมีขนที่กระดองและบางส่วนของลำตัว แมงดาถ้วยแบบนี้จะเรียกว่า **เหรา** (อ่านว่า [เห-รา]), **ตัวเหรา** หรือ **แมงดาไฟ**

แมงดาถ้วยพบกระจายไปทั่วในชายฝั่งทะเลอินเดียจนถึงเอเชียตะวันออกเฉียงใต้และเอเชียตะวันออก ในประเทศไทยพบได้ทุกจังหวัดที่ติดกับทะเล แมงดาชนิดนี้ทั้งเนื้อและไข่มีพิษทุกฤดูกาล จึงไม่ควรนำมาบริโภคอย่างเด็ดขาด สันนิษฐานกันว่าการเกิดพิษในตัวแมงดามาจาก 2 สาเหตุ คือ เกิดจากการที่ตัวแมงดาไปกินแพลงก์ตอนที่มีพิษเข้าไป ทำให้สารพิษไปสะสมอยู่ในเนื้อและไข่ และตัวแมงดาเองมีพิษซึ่งเกิดจากแบคทีเรียในลำไส้สร้างพิษขึ้นมาได้เอง อาการเมื่อรับพิษเข้าไป คือ ชาที่ริมฝีปาก มือ และเท้า เวียนศีรษะ คลื่นไส้ อาเจียน เดินเซ แขนขาไม่มีแรง พูดไม่ออก กลืนลำบาก หายใจไม่ออก กล้ามเนื้อเกี่ยวกับการหายใจเป็นอัมพาต เนื่องจากเป็นพิษที่ผลต่อระบบประสาทที่ควบคุมการหายใจ ในเด็กเล็กจะมีอาการรุนแรงมากกว่าผู้ใหญ่ และอาจรุนแรงถึงขั้นเสียชีวิตได้

จากการที่แมงดาถ้วยสามารถปรับตัวให้อยู่ในน้ำกร่อยหรือน้ำจืดได้ จึงมักพบการค้าขายแมงดาถ้วยเป็นสัตว์เลี้ยงในตลาดปลาสวยงามเสมอ ๆ โดยผู้ขายมักหลอกผู้ซื้อว่า เลี้ยงในน้ำจืดได้ แต่ทว่าเมื่อนำมาเลี้ยงจริง ๆ แล้ว แมงดาจะอยู่ได้เพียงชั่วระยะหนึ่งเท่านั้นก่อนที่จะตายไปในที่สุด

อ้างอิง
-------

1. ↑  จาก IUCN (อังกฤษ)
2. ↑  แมงดามีพิษ
3. ↑  เลี้ยงแมงดาในตู้ปลา 4 ฟุต
4. ↑  ใครเคยเลี้ยงแมงดาบ้างครับ? [*ลิงก์เสีย*]
5. ↑  แมงดา ทะเล?
6. ↑  สัตว์บางประเภทที่ขายในจตุจักร

คอมมอนส์ มีภาพและสื่อเกี่ยวกับ:  
**แมงดาถ้วย**

แหล่งข้อมูลอื่น
---------------

 ข้อมูลที่เกี่ยวข้องกับ แมงดาถ้วย ที่วิกิสปีชีส์
**แมงป่องช้างใต้** (อังกฤษ: Giant forest scorpion, Giant blue scorpion; ชื่อวิทยาศาสตร์: *Heterometrus spinifer*) อาร์โธพอดชนิดหนึ่ง จำพวกแมงป่อง ในกลุ่มแมงป่องช้าง

เป็นแมงป่องช้างที่มีลักษณะคล้ายกับแมงป่องช้างชนิด *H. laoticus* แต่แตกต่างกันตรงที่ผิวบริเวณส่วนหัวของแมงป่องช้างใต้จะไม่เรียบ มีตุ่มคล้ายตุ่มผดขึ้นกระจายโดยรอบส่วนหัวและบริเวณตา ส่วนหัวจะเรียวกว่า *H. laoticus* ในตัวเต็มวัยปล้องพิษจะมีสีแดงมองเห็นเด่นชัด

มีขนาดโตเต็มที่ประมาณ 10–12 เซนติเมตร (3.9–4.7 นิ้ว) เป็นสัตว์ก้าวร้าวเหมือนแมงป่องช้างทั่วไป แม้จะมีพิษแต่ไม่เป็นอันตรายถึงแก่ชีวิตต่อมนุษย์ กินแมลงหรือแมงทั่วไป เช่น แมลงสาบ, จิ้งหรีด, แมงมุม, ตั๊กแตน

พบกระจายพันธุ์ทั่วไปในภูมิภาคเอเชียตะวันออกเฉียงใต้ เช่น มาเลเซีย, ไทย, เวียดนาม, กัมพูชา ในประเทศไทยพบมากทางภาคใต้ แต่ก็มีรายงานพบที่จังหวัดหนองบัวลำภูด้วย

อ้างอิง
-------

* Hemprich & Ehrenberg, 1828 : *Zoologica II. Arachnoidea. Symbolae physicae seu icones et descriptiones animalium evertebratorum sepositis insectis quae ex itinere per Africam borealem et Asiam occidentalem. Berolini: Officina Academica.*

1. ↑  Biolib
2. 1 2  : Heterometrus spinifer "Species : *Heterometrus spinifer*". สยามเอนซิส. สืบค้นเมื่อ July 23, 2016. `{{cite web}}`: ตรวจสอบค่า `|url=` (help)
3. 1 2  Exotic Pets
4. 1 2  WikiPets

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Heterometrus spinifer***

 ข้อมูลที่เกี่ยวข้องกับ Heterometrus spinifer ที่วิกิสปีชีส์
**อาแญ็ส** หรือ **อิเนส** แห่ง **อากีแตน** หรือ **ปัวตู** เป็นพระราชินีแห่งเลออนและกัสติยาในคริสตศตวรรษที่ 11 จากการอภิเษกสมรสกับพระเจ้าอัลฟอนโซที่ 6 แห่งเลออนและกัสติยา

สายตระกูล
---------

บันทึกในยุคเดียวกันกล่าวว่าอาแญ็สเป็นบุตรสาวของกีโยมที่ 8 ดยุคแห่งอากีแตนกับมาทิลดา ภรรยาคนที่สองที่ไม่ทราบที่มาที่ไป พระองค์ถูกสับสนกับพระขนิษฐาต่างมารดาชื่อเดียวกันที่เป็นพระราชินีในไอบีเรียเช่นกัน คือ อาแญ็ส พระมเหสีของพระเจ้าเปโดรที่ 1 แห่งอารากอนและนาวาร์

การอภิเษกสมรส
-------------

ในปี ค.ศ. 1069 อาแญ็สอภิเษกสมรสกับพระเจ้าอัลฟอนโซที่ 6 แห่งเลออน ในตอนที่สิ้นพระชนม์ พระบิดาของพระเจ้าอัลฟอนโซได้แบ่งราชอาณาจักรของพระองค์ออกเป็นสามส่วน พระเจ้าอัลฟอนโซกับพระเจ้าซันโชที่ 2 แห่งกัสติยา พระเชษฐา ในตอนแรกนั้นร่วมมือกันแย่งชิงราชอาณาจักรกาลิเซียมาจากพระอนุชา พระเจ้าการ์เซียที่ 2 แห่งกาลิเซีย ก่อนจะหันมารบรากันเอง ในเดือนมกราคม ค.ศ. 1072 พระเจ้าอัลฟอนโซ (และน่าจะอาแญ็สด้วย) ถูกบีบให้หนี ส่วนพระเจ้าซันโชก็ยึดอาณาจักรทั้งหมดของพระบิดา ต่อมาพระเจ้าซันโชถูกลอบสังหารในปีเดียวกันนั้น พระเจ้าอัลฟอนโซจึงกลับมาราชาภิเษกเป็นกษัตริย์ของราชอาณาจักรของพระบิดาที่กลับมารวมกันเป็นหนึ่งเดียวอีกครั้งในเดือนตุลาคม ค.ศ. 1072 ซึ่งตอนนั้นพระองค์ได้อ้างตนเป็น "จักรพรรดิแห่งสเปนทั้งหมด" ด้วย

ทั้งคู่ปรากฏตัวพร้อมกันครั้งสุดท้ายในเดือนพฤษภาคม ค.ศ. 1077 จากนั้นพระเจ้าอัลฟอนโซก็ปรากฏตัวเพียงลำพัง ทำให้สันนิษฐานกันว่าพระองค์ได้สิ้นพระชนม์แล้ว แม้บันทึกบางฉบับจะทำให้เข้าใจว่าพระเจ้าอัลฟอนโซได้หย่ากับอาแญ็ส เนื่องจากเป็นการแต่งงานกันระหว่างญาติใกล้ชิด พระเจ้าอัลฟอนโซกับอาแญ็สไม่มีพระโอรสธิดาด้วยกัน

การฝังศพ
--------

ว่ากันว่าร่างของอาแญ็สถูกฝังในอารามซาฮากุน ใกล้กับกงสต็องส์แห่งบูร์กอญ พระมเหสีคนที่สองของพระเจ้าอัลฟอนโซ ทว่ายังไม่มีหลักฐานชัดเจน

อ้างอิง
-------

1. ↑  Agnes of Aquitaine at *Find a Grave*
หายนภัยทางรถไฟที่ Montparnasse ฝรั่งเศส (ค.ศ. 1895)
**ความล้มเหลว** (บางบริบทใช้ **ความขัดข้อง**) หมายถึงสถานะหรือสภาวะที่ไม่ประสบกับจุดมุ่งหมายดังที่ต้องการหรือที่ตั้งใจ และอาจมองได้ว่ามีความหมายตรงข้ามกับความสำเร็จ ความล้มเหลวของผลิตภัณฑ์มีความหมายกว้างครอบคลุมตั้งแต่ความล้มเหลวในการขายผลิตภัณฑ์ไปจนถึงการแตกหักของผลิตภัณฑ์ ในกรณีเลวร้ายที่สุดอาจทำให้บุคคลบาดเจ็บล้มตาย ซึ่งเป็นขอบเขตหนึ่งของการศึกษานิติวิศวกรรม (forensic engineering)

เกณฑ์วัดความล้มเหลว
-------------------

เกณฑ์วัดความล้มเหลวขึ้นอยู่กับบริบทของการใช้อย่างยิ่ง และอาจข้องเกี่ยวกับผู้สังเกตการณ์หรือระบบความเชื่อ สถานการณ์ที่ถือว่าเป็นความล้มเหลวสามารถเปรียบเทียบกับสถานการณ์ที่ถือว่าเป็นความสำเร็จ โดยเฉพาะอย่างยิ่งในกรณีของการแข่งขันโดยตรงหรือเกมที่ต้องมีแพ้-ชนะ และเช่นเดียวกัน ระดับของความสำเร็จหรือความล้มเหลวในสถานการณ์หนึ่ง ๆ อาจขึ้นอยู่กับมุมมองของผู้สังเกตการณ์หรือผู้มีส่วนร่วมด้วย ตัวอย่างเช่นคนหนึ่งบอกว่าเป็นความล้มเหลว อีกคนหนึ่งอาจบอกว่าเป็นความสำเร็จ ความสำเร็จอย่างมีคุณภาพ หรือสถานการณ์ที่เป็นกลางก็ได้

การสืบเสาะให้ชัดเจนว่าสถานการณ์ใดสถานการณ์หนึ่งถึงเกณฑ์ความล้มเหลวหรือความสำเร็จ อาจทำได้ยากหรือเป็นไปไม่ได้เลย เนื่องด้วยการกำหนดเกณฑ์วัดที่กำกวมหรือบกพร่องเหล่านั้น การค้นหาเกณฑ์วัดที่มีประโยชน์และมีประสิทธิภาพ หรือฮิวริสติกส์ เพื่อตัดสินว่าสถานการณ์ใดสำเร็จหรือล้มเหลว ก็เป็นงานที่สำคัญอีกอย่างหนึ่ง

ประเภทของความล้มเหลว
--------------------

ความล้มเหลวสามารถรับรู้ได้จากมุมมองที่แตกต่างกันของผู้ประเมิน หากมองเป็นระบบ การที่บุคคลสนใจเพียงแต่ผลลัพธ์สุดท้ายของกิจกรรม แต่ปัญหาหลักยังไม่ได้แก้หรือความต้องการหลักยังไม่ได้ตอบสนอง เรียกได้ว่าเป็น *ความล้มเหลวเชิงผลลัพธ์* ส่วนกิจกรรมที่ดำเนินงานได้สำเร็จลุล่วง แต่บุคคลยังคงไม่พึงพอใจเนื่องจากกระบวนการภายในเป็นที่รับรู้ได้ว่าดำเนินงานต่ำกว่ามาตรฐานหรือเกณฑ์ที่คาดหวัง เรียกได้ว่าเป็น *ความล้มเหลวเชิงกระบวนการ* ความล้มเหลวสามารถเกิดได้ทุกแห่งในกระบวนการ ตั้งแต่กลยุทธ์ การวางแผน การวิจัย การปฏิบัติการ การควบคุม การประเมินผล อุปกรณ์และเครื่องมือที่ใช้ รวมไปถึงปัจจัยภายนอกก็สามารถส่งผลกระทบให้เกิดความล้มเหลวได้เช่น เศรษฐกิจ การเมือง กฎหมาย สังคม

ความล้มเหลวเชิงพาณิชย์ หมายถึงการดำเนินงานค้าขายเกี่ยวกับผลิตภัณฑ์ที่ไม่ประสบความสำเร็จตามเป้าหมายที่คาดหวังไว้ ผลิตภัณฑ์หลายชนิดคาดหวังไว้สูง ทุ่มทุนการเงินไปอย่างมาก และ/หรือโฆษณาประชาสัมพันธ์อย่างกว้างขาง แต่ก็ยังคงห่างไกลความสำเร็จ เมื่อกิจการประสบความล้มเหลว มีแนวทางปฏิบัติสองทางได้แก่ วิเคราะห์และกำจัดจุดบกพร่องที่ทำให้เกิดความล้มเหลว หรือไม่ก็ล้มเลิกการดำเนินงานนั้น

ดูเพิ่ม
-------

* กฎของเมอร์ฟี
* จุดเดียวของความล้มเหลว
* การล้มละลาย

หนังสืออ่านเพิ่มเติม
--------------------

* Perrow, Charles. *Normal Accidents: Living with High-Risk Technologies*. New York: Basic Books, 1983. Paperback reprint, Princeton, N.J.: Princeton University Press, 1999. ISBN 0-691-00412-9
* Sandage, Scott A. *Born Losers: A History of Failure in America*. Cambridge, Massachusetts: Harvard University Press, 2005. ISBN 0-674-01510-X, ISBN 0-674-02107-X

แหล่งข้อมูลอื่น
---------------


วิกิคำคมมีคำคมเกี่ยวกับ ***ความล้มเหลว***

* Designing Building Failures
* Know Your Meme: FAIL
* Zimmer, Ben (August 7, 2009), "How Fail Went From Verb to Interjection", *New York Times Magazine*.
* Association for the Study of Failure from Japan
**ปากกาเน้นข้อความ** เป็นอุปกรณ์การเขียนชนิดหนึ่งที่ใช้ดึงดูดความสนใจไปยังส่วนของข้อความโดยการทำเครื่องหมายด้วยสีสดใสและ โปร่งแสง ปากกา เน้นข้อความทั่วไปคือสีเหลือง ฟลูออเรสเซนต์ ซึ่งมีสีด้วย ไพรานิน สารประกอบที่แตกต่างกันเช่น rhodamines (Rhodamine 6GD, Rhodamine B ) ใช้สำหรับสีอื่น

ประวัติศาสตร์
-------------

ปากกาเน้นข้อความคือตัวทำเครื่องหมายหัวตัดที่เต็มไปด้วยหมึกเรืองแสงโปร่งใสแทนหมึกสีดำหรือทึบแสง ปากกาเน้นข้อความตัวแรกถูกคิดค้นโดย ดร.แฟรงก์ ฮอนน์ในปี 1962  และผลิตโดย บริษัทคาร์เตอร์ อิ้งค์ โดยใช้ชื่อเครื่องหมายการค้า HI-LITER เอเวอรี่ เดนนิสสัน คอร์ปอเรชั่น ตอนนี้เป็นเจ้าของแบรนด์ มีการซื้อบริษัท คาร์เตอร์ อิ้งค์ ในปี 1975 

Schwan-Stabilo ได้ผลิตอุปกรณ์การเขียนแบบปลายเอียงตั้งแต่ปี 1971 มันได้รับการยกย่อง ในฐานะผู้นำผลิตภัณฑ์ของยุโรปด้านการผลิตปากกาเน้นข้อความ ในปี 2003 บริษัทได้เปลี่ยนชื่อเป็น Stabilo International

รูปแบบ
------

 ปากกาเน้นข้อความคู่ 
ปากกาเน้นข้อความจำนวนมากจะมาในสีสดใส มักจะเรืองแสงและมีสีสันสดใส หมึกเรืองแสงในปากกาเน้นข้อความเรืองแสงใน แบล็กไลด์  สีที่พบบ่อยที่สุดสำหรับปากกาเน้นข้อความคือสีเหลือง แต่ก็มี สีส้ม เช่น สีแดงสีแดง สีชมพู สีม่วง สีน้ำเงิน และ สีเขียว ปากกาเน้นข้อความ สีเหลือง บางชนิดอาจมีสีเขียวอมตา สีเหลืองเป็นสีที่ต้องการใช้เมื่อทำสำเนาเพราะจะไม่ทำให้เกิดเงาบนสำเนา แต่การใช้ปากกาเน้นข้อความสีที่แตกต่างกันพร้อมกันสามารถทำให้ข้อมูลเป็นระเบียบมากขึ้นและอ่านได้ง่ายขึ้นและในทางตรงกันข้ามสูง 

ปากกาเน้นข้อความมีหลายรูปแบบรวมถึงปากกาที่มีปลายหัวตัดที่หดได้หรือยางลบในตรงท้ายที่ตรงข้ามกับปลายหัวตัด ปากกาเน้นข้อความชนิดอื่น ได้แก่ *ปากกาไตรรงค์* ปากการูปสามเหลี่ยมที่มีปลายสีต่างกันในแต่ละมุมและปากกาที่เรียงซ้อนกันได้ นอกจากนี้ยังมีปากกาเน้นข้อความบางรูปแบบที่มีคุณภาพเหมือนขี้ผึ้งคล้ายกับ ดินสอสีน้ำมัน 

"ปากกาเน้นข้อความแบบแห้ง" (บางครั้งเรียกว่า "ปากกาเน้นข้อความเส้นแห้ง") มีตัวปรับใช้ที่ใช้แถบบางของเทปเน้นข้อความ (รูปร่างคล้ายกับเทปเสียง) แทนที่จะเป็นปลายเอียง ต่างจากปากกาเน้นข้อความทั่วไปซึ่งสามารถลบได้ง่าย พวกเขาแตกต่างจาก "ปากกาเน้นข้อความแห้ง" ซึ่งบางครั้งมีการโฆษณาว่ามีประโยชน์สำหรับการเน้นหนังสือที่มีหน้าบาง 

"ปากกาเน้นข้อความแบบเจล" มีลักษณะเป็นแท่งเจลมากกว่าปลายตัด เจลจะไม่ตกลงบนกระดาษหรือแห้งในปากกาเหมือนกับหมึกไฮไลต์อื่นๆที่อาจจะเป็น 

"ปากกาเน้นข้อความแบบเหลว" ในช่วงของสีก็มีให้ใช้เช่นกันและเนื่องจากพวกเขาวางหมึกบนหน้ากระดาษมากขึ้นเมื่อทำการไฮไลต์ ทำให้คำมีความโดดเด่นมากกว่าประเภทที่ไม่ใช่ของเหลว นอกจากนี้ความจริงที่ว่าหมึกที่ไฮไลต์ถูกวางบนหน้ากระดาษด้วยปากกาเน้นข้อความแบบเหลวหมายความว่าหมึกที่ไฮไลต์นั้นจะต้านทานต่อการซีดจางตามอายุได้มากขึ้น

การใช้งานอื่น ๆ
---------------

 ไฮไลต์สีเหลืองบนหน้าของข้อความที่ถ่ายสำเนา 
บางซอฟต์แวร์ประมวลผลคำสามารถจำลองการไฮไลต์โดยใช้เทคนิคที่คล้ายกับ วิดีโอย้อนกลับ ใน เทอร์มินัล บางตัว

ดูสิ่งนี้ด้วย
-------------

* เน้น (พิมพ์)
* การฆ่าเชื้อ (ข้อมูลลับ) - ใช้ "เครื่องมือเน้นข้อความ" สีดำเพื่อซ่อนข้อมูลลับ

อ้างอิง
-------

1. ↑  *Francis Honn Obituary*
2. ↑  Highlighter Ink Glowing Under a Black Light

*
**วรนันท์ ศรีวารี** เป็นนักฟุตบอลชาวไทย จบการศึกษาจากโรงเรียนเทศบาล วัดจอมคีรีนาคพรต จ. นครสวรรค์ และได้แชมป์หลายรายการกับโรงเรียน ซึ่งในชุดนั้นก็มีสาธิต ป้อมเสมาเป็นกำลังหลักด้วยวรนันท์เป็นลูกชายของ เทวินทร์ ศรีวารีอดีตนักฟุตบอลสโมสรฟุตบอลจังหวัดนครสวรรค์ ซึ่งในปัจจุบันคือหัวหน้าผู้ฝึกสอนสโมสรฟุตบอลจังหวัดนครสวรรค์ 

วรนันท์เริ่มเล่นฟุตบอลอาชีพกับสโมสรฟุตบอลจังหวัดนครสวรรค์ได้รับหมายเลขเสื้อ 14 โดยเล่นในตำแหน่งกองหน้า และเป็นปีกในบางครั้ง วรนันท์เป็นกำลังหลักในแดนหน้าของนครสวรรค์ เอฟซีในระดับดิวิชั่น 2 โดยเฉพาะอย่างยิ่งหลังจากที่อานนท์ บุษผาย้ายออกจากทีมใน พ.ศ. 2552 

ฤดูกาล 2552 เลกแรก วรนันท์เล่นให้กับนครสวรรค์ เอฟซีในระดับลีกภูมิภาค ดิวิชั่น 2 และทำผลงานได้ดี ในเลกสองจึงถูกดึงตัวเข้าสู่ สโมสรฟุตบอลอาร์มี่ ยูไนเต็ดในระดับไทยพรีเมียร์ลีกได้รับเสื้อหมายเลข 24  แต่วรนันท์ก็ไม่ได้ลงสนามมากนัก จนในที่สุดฤดูกาล 2553 สโมสรฟุตบอลจังหวัดเชียงใหม่ได้ดึงตัววรนันท์ไปร่วมทีม ทว่าไม่ค่อยได้รับโอกาสลงสนามจึงถูกปล่อยตัวหลังจบเลกแรกของฤดูกาล 2553 และไปร่วมทีมกับสโมสรฟุตบอลจังหวัดลพบุรี

อ้างอิง
-------

1. ↑  เทศบาลวัดคีรีฯงาบแชมป์บอลไฮสกูลเหนือ
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-11-03. สืบค้นเมื่อ 2011-02-25.
3. ↑  เชียงใหม่ซิวแข้งนครสวรรค์เข้าก๊วน[*ลิงก์เสีย*]
สว่านขุดตอ ขณะทำงาน
สว่านขุดตอขนาดใหญ่ที่ติดพ่วงท้ายรถแทรกเตอร์
**สว่านขุดตอ**, **เครื่องขุดตอ**, **สว่านบดตอไม้** หรือ**เครื่องเจียรตอไม้** (อังกฤษ: stump glinder) เป็นเครื่องมือคล้ายสว่านขนาดใหญ่ ทำหน้าที่บดย่อยซากตอไม้และรากด้วยความเร็วสูงให้เป็นชิ้นเล็ก ๆ  โดยประกอบเข้ากับปลายแขนรถตักดิน หรือรถเจาะดิน

ส่วนประกอบหลักของเครื่องบดตอไม้แนวนอนปกติ คือแกนหมุน, จานใบตัดเหล็กคาร์ไบด์ การเคลื่อนที่ของใบตัดของสว่านขุดตอถูกควบคุมโดยกระบอกสูบไฮดรอลิกเพื่อดันหัวกัดไปทางด้านข้างตอไม้ และเพื่อยกขึ้นและลดระดับลง 

การเจียรตอไม้ต้องอาศัยเครื่องจักรที่มีกำลังสูง มีน้ำหนักมาก และอาจเป็นอันตรายได้ โดยทั่วไปแล้วการเจียรตอไม้จะดำเนินการโดยรุกขกรหรือนักจัดสวนที่มีผ่านการทดสอบคุณสมบัติ และมักเช่าเครื่องบดตอไม้จากบริษัทให้เช่าเครื่องมือสำหรับโครงการโดยทั่วไป

สว่านขุดตอแนวตั้ง
-----------------

สว่านขุดตอหรือเครื่องเจียรตอไม้ เป็นเครื่องมือที่มีกำลังสูงมีหน้าที่จัดการริ้อทำลายตอไม้ออกโดยใช้ใบตัดแบบหมุนที่ค่อย ๆ กะเทาะไม้ออกไปทีละนิด ขนาดของเครื่องครอบคลุมตั้งแต่ 70 ถึง 300 แรงม้า สว่านขุดตอประเภทต่างๆ ยังประกอบใช้กับรถแทรกเตอร์ รถขุด รถไถเดินตาม และอุปกรณ์เคลื่อนย้ายดินและการก่อสร้างอื่นๆ ได้ ซึ่งประกอบกันกับการใช้เครื่องจักรเหล่านี้จะสามารถขจัดรากของต้นไม้หรือแกนรากได้อย่างสมบูรณ์

สว่านขุดตอแนวตั้งมักใช้ในป่า, ป่าปลูกเพื่อการตัดไม้, สำหรับโรงงานชีวมวลจากพืช และสำหรับการบำรุงรักษาพื้นที่เพาะปลูก สามารถทำลายทั้งรากที่มีเส้นผ่านศูนย์กลาง 50 เซนติเมตร (20 นิ้ว) และเจาะลึกได้มากกว่า 1 เมตร ใน 30 วินาที จากการศึกษาพบว่าสว่านขุดตอแบบปกติ (แบบมีจานและฟัน) สามารถกำจัดตอไม้ได้มากที่สุด 20-25 เซนติเมตรแรก (8–10 นิ้ว) สว่านขุดตอแนวตั้งประกอบด้วยกล่องแกนหมุนที่แข็งแรงซึ่งมีเพลาส่งกำลัง เชื่อมต่อกับใบตัดและสว่านนำร่อง สามารถทำลายตอไม้ที่มีเส้นผ่านศูนย์กลางสูงสุด 150 เซนติเมตร (59 นิ้ว) ได้อย่างสมบูรณ์

อ้างอิง
-------

1. ↑  "All About Stump Grinding | Action Tree Service" (ภาษาอังกฤษแบบอเมริกัน). 2020-12-27.
2. ↑  "เครื่องเจาะตอไม้ Auger Torque". *บริษัท ทีซี บราเธอร์ส แพค จำกัด*.
**วนิดา ตันติวิทยาพิทักษ์** หรือ **มด** เกิดในครอบครัวชาวไทยเชื้อสายจีนที่บางรัก เมื่อวันที่ 7 พฤศจิกายน พ.ศ. 2498 มีชื่อเป็นภาษาจีนว่า **อางี้** เริ่มทำกิจกรรมเข้าร่วมการเรียกร้องประชาธิปไตย และเคลื่อนไหวเพื่ออนุรักษ์สิ่งแวดล้อม ตั้งแต่ยังเรียนชั้นมัธยมศึกษาในโรงเรียนสตรีมหาพฤฒาราม

ช่วงก่อนเกิดเหตุการณ์ 6 ตุลา วนิดาเป็นแรงหนุนและเป็นเบื้องหลังคนสำคัญ ในการเรียกร้องต่อสู้ของคนงานโรงงานฮาร่า ที่ใช้เวลาชุมนุมถึง 5 เดือน จนในที่สุดขบวนการต่อสู้นั้น พัฒนาจนถึงขั้นคนงานโรงงานฮาร่าสามารถยึดโรงงานแล้วผลิตสินค้าออกมาขายได้เอง

ระหว่างเรียนอยู่ที่มหาวิทยาลัยธรรมศาสตร์ เกิดเหตุการณ์ 6 ตุลาคม 2519 ทำให้ต้องหลบไปอยู่ในเขตป่าแถวภาคใต้ประมาณ 4 ปี และไปอยู่ป่าภาคอีสานอีก 2-3 เดือน หลังจากนั้นจึงกลับมาเรียนต่อที่ธรรมศาสตร์อีกครั้งในปี 2524 เรียนอยู่ 3 ปี จึงสำเร็จการศึกษา

วนิดาเริ่มเข้ามาทำงานด้านองค์กรพัฒนาเอกชน (NGOs) ด้วยการร่วมรณรงค์กับขบวนการสันติภาพต่อต้านอาวุธนิวเคลียร์ เข้าร่วมขบวนการเชื่อมสันติภาพไทยลาว เริ่มทำงานในภาคประชาชนอย่างจริงจัง ตั้งแต่ปี 2532-2533 กับโครงการฟื้นฟูชีวิตและธรรมชาติ

งานชิ้นแรกๆ ที่ทำคือ ทำงานเชิงวิชาการในการคัดค้านการสร้างเขื่อนแก่งกรุง เขื่อนแก่งเสือเต้น จนมาถึงเขื่อนปากมูล และมีบทบาทในการก่อตั้งสมัชชาคนจนร่วมกับองค์กรชาวบ้านทั่วประเทศ ล่าสุดเป็นที่ปรึกษาสมัชชาคนจน

วนิดา ตันติวิทยาพิทักษ์ ป่วยด้วยโรคมะเร็งเต้านมตั้งแต่ปี 2547 และเสียชีวิตเมื่อวันที่ 6 ธันวาคม 2550 ที่กรุงเทพมหานคร สิริอายุ 52 ปี

อ้างอิง
-------

* เส้นทางชีวิต และความใฝ่ฝัน ‘มด-วนิดา ตันติวิทยาพิทักษ์’ - prachatai.com เปิดดูล่าสุดเมื่อ 21 มี.ค. 2551
* อาลัย วนิดา ตันติวิทยาพิทักษ์ - prachatai.com เปิดดูล่าสุดเมื่อ 21 มี.ค. 2551